CELEX: 62018CN0032
Language: hr
Date: 2018-01-18 00:00:00
Title: Predmet C-32/18: Zahtjev za prethodnu odluku koji je 18. siječnja 2018. uputio Oberster Gerichtshof (Austrija) – Tiroler Gebietskrankenkasse protiv Michaela Mosera

30.4.2018   
            
            
               HR
            
            
               Službeni list Europske unije
            
            
               C 152/4
            
         Zahtjev za prethodnu odluku koji je 18. siječnja 2018. uputio Oberster Gerichtshof (Austrija) – Tiroler Gebietskrankenkasse protiv Michaela Mosera
   (Predmet C-32/18)
   (2018/C 152/05)
   Jezik postupka: njemački
   
      Sud koji je uputio zahtjev
   
   Oberster Gerichtshof
   
      Stranke glavnog postupka
   
   
      Podnositelj revizije: Tiroler Gebietskrankenkasse
   
      Druga stranka u revizijskom postupku: Michael Moser
   
      Prethodna pitanja
   
   
            
               1.
            
            
               Treba li članak 60. stavak 1. drugu rečenicu Uredbe (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (Uredba br. 883/2004) (1) tumačiti na način da sekundarno nadležna država članica (Austrija) roditelju s boravištem i zaposlenjem u primarno nadležnoj državi članici u skladu s člankom 68. stavkom 1. točkom (b) podtočkom i. Uredbe br. 883/2004 (Njemačkoj) treba isplatiti iznos razlike između roditeljskog doplatka isplaćenog u primarno nadležnoj državi članici i doplatka za skrb o djeci koji ovisi o dohotku druge države članice kao obiteljskog davanja, ako oba roditelja sa zajedničkom djecom borave u primarno nadležnoj državi članici i samo je drugi roditelj zaposlen u sekundarno nadležnoj državi članici kao prekogranični radnik?
            
         U slučaju potvrdnog odgovora na prvo pitanje:
   
               2.
            
            
               Određuje li se doplatak za skrb o djeci koji ovisi o dohotku prema dohotku koji je zaista ostvaren u državi zaposlenja (Njemačkoj) ili prema dohotku koji bi se hipotetski trebao ostvariti od usporedive djelatnosti u sekundarno nadležnoj državi članici (Austrija)?
            
         
      (1)  SL 2009., L 284, str. 1. (SL, posebno izdanje na hrvatskom jeziku, poglavlje 5., svezak 2., str. 171)